অনেকেই জানেন না এষা দেওলের আগুনে ভয় আছে। এমনকী শ্যুটিং ফ্লোরে আগুন জ্বালানো হোক এমনটাও চান না এষা। কিন্তু সেই ঘটনাই ঘটল।
রাম কমল মুখোপাধ্যায় পরিচালিত কেকওয়াক ছবিতে একটি দৃশ্য ছিল যেখানে কেকের মধ্যে অ্যালকোহল ঢেলে আগুন জ্বালাচ্ছেন নায়িকা। এষা সফলভাবে উতরে দিল সেই সিন।রাম কমল মুখোপাধ্যায় জানালেন, ‘‘আসলে এষা একজন পেশাদার অভিনেত্রী। ফলে ঠিক যেমন চেয়েছিলাম তেমনই  করেছেন এষা।’’ 
প্রসঙ্গত ‘কেকওয়াক’ ছবিতে এষা একজন বেকারির শেফ। এষার নিজের বয়ানে, ‘‘প্রথমে খুব ভয় পেয়ে গিয়েছিলাম। অনেকে মনে করে আমি খুবই সাহসী। কিন্তু আগুন সামনে থাকলে আমি ‘ফাট্টু’’।
তবে কী করে মুখোমুখি হলেন এই বিপদের? এষার সাফ জবাব, রাম কমল আর নীলাভ বারবার অভিনয় করে আমার ভয়টা ভাঙিয়ে দিয়েছে।
 

এই বিষয়ে অন্যান্য খবর

‘কেকওয়াক’ থেকে ক্রিমওয়াক, ছবির পেছনের কিছু মুহূর্ত


অক্টোবরে মুক্তি পেতে চলেছে ‘কেকওয়াক’।